Bunga rampai

Bunga rampai (Tulisan Jawi: بوڠا رمڤاي ) merupakan sejenis campuran daripada beberapa jenis bunga terpilih dan daun pandan yang di hiris halus serta digaul dengan minyak wangi. Bunga rampai digunakan dalam beberapa jenis maljlis dan adat istiadat di masyarakat Melayu seperti Majlis Perkahwinan, Majlis Pertunangan, Majlis Berkhatan, Majlis Potong Jambul, Majlis Akad Nikah, Majlis Meraikan Orang Ternama dan sebagainya. Bunga rampai ini memberikan satu aroma keharuman yang memberikan impak kesegaran di sesuatu majlis yang diadakan. Ianya memberikan satu terapi khusus kepada majlis persandingan dan amat baik diletakkan di dalam bilik pengantin. Kesannya juga amat baik bagi mewujudkan satu perasaan yang aman damai dan ketenangan jiwa kepada yang mendapat baunya.

Adat resam Melayu